wickkiey/tamil-wikipedia-markdown huggingface dataset:
# பரமத்தி-வேலூர்



**பரமத்தி-வேலூர்** (Paramathi-Velur) இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டத்திலுள்ள பரமத்தி-வேலூர் வட்டத்தில் அமைந்த நகரம் ஆகும். மேலும் நாமக்கல் மாவட்டத்தின் ஒரு சட்டமன்றத் தொகுதியாகும். பரமத்தி மற்றும் வேலூர் என்ற இரு ஊர்கள் இணைந்து **பரமத்தி-வேலூர்** என குறிப்பிடப்படுகிறது. பரமத்தி-வேலூர் சட்டமன்றத் தொகுதி நாமக்கல் மக்களவைத் தொகுதிக்கு உட்பட்டதாகும்.  

தேசிய நெடுஞ்சாலை 7 (NH-7) இதன் வழியாக செல்கிறது. கரூர், திருச்சி மாவட்டங்கள் இதன் எல்லைகளாக உள்ளன. வெற்றிலை மற்றும் கரும்பிற்கு பெயர் போன மோகனூர் வேலூரின் எல்லைப்பகுதியாகும்.  

## பெயர்க்காரணம்
பல கருவேல மரங்களால் சூழப்பட்ட ஊர் என்பதால் இவ்வூர் வேலூர் என்று அழைக்கப்பட்டது மற்றும் அருகில் உள்ள நன்செய் இடையாரில் உள்ள திருவேலீநாதர் (திரு+வேல்+நாதர்) திருக்கோவில் சிவபெருமான் பெயரால் வேல்+ஊர் சேர்ந்து வேலூர் என பெயர் பெற்றதாகவும் கூறுவர்.  

## கோயில்கள் மற்றும் விழாக்கள்

- காவேரிக்கரை காசி விஸ்வநாத சுவாமி - ஆடிப்பெருக்கு திருவிழா (காவிரி வெள்ளப்பெருக்கின் புனித விழா) படகு போட்டி மற்றும் தீப மிதவை விழாவாக கொண்டாடப்பெறுகிறது.
- நஞ்சை இடையாறு அக்னிமாரியம்மன் - இருபதிற்கும் மேற்பட்ட கிராமங்கள் சேர்ந்து பங்குனி மாதம் வெகு விமரிசையாக கொண்டாடப்படும் தீகுண்டத் திருவிழா (60 அடி நீளம் கொண்டது) பிரசித்தி பெற்ற ஒன்றாகும்.
- பரமத்தி-வேலூர் மகாமாரியம்மன் கோவில் பங்குனி தேர் திருவிழா கோலாகமாக நடைபெறுகிறது. 18 பட்டிக்குச் சொந்தமான விழா இது.
- கபிலர்மலை முருகன் - தை பூசம், பங்குனி உத்திரம், கார்த்திகை தீபம் போன்ற முருகனுக்கு உகந்த பண்டிகைகள் கொண்டாடப்படுகின்றன.
- பஞ்சமுக விநாயகர் - வேலூர் முக்கிய சாலையில் அமைந்துள்ள ஐந்துமுக விநாயகருக்கு விநாயக சதுர்த்தி முக்கிய விழாவாகும்.
- கட்டிச்சோறு கருப்பனார், மோகனூர் நாவலடியான் போன்ற கிராமதேவதைக் கோயில்கள் ஆண்டிற்கு ஒரு முறை விழாக் கோலம் பூணுகின்றன.
- பொத்தனூர் மாரியம்மன் ஆலயம் சோழிய வேளாளர்களின் கோவில்
- பூக்குழி இறங்குதல்

## சுற்றுலா இடங்கள்
- ஜேடர்பாளையம் தடுப்பணை 20 கி.மீட்டர் தொலைவில் உள்ளது.
- கபிலர் மலை
- காவிரிக்கரை (கரூர்-வேலூர்)

## தொழில்கள்
உழவும், உழவு சார்ந்த மருதநிலத் தொழிலும் இங்கே போற்றப்படுகிறது. கரும்பு, வாழை, நெல், வெற்றிலை, கடலை, தேங்காய் போன்றவை காவிரி நீர் பாசன வசதியுடனும், சிறுவாய்க்கால்களின் உதவியாலும் நன்கு விளைவிக்கப்படுகின்றன. வாத்து மேய்த்தல், மீன் பிடித்தல், பால் உற்பத்தி, கோழி வளர்ப்பு, கொசுவலை பின்னல், பாய் வேய்தல் போன்ற சிறுதொழில்களும் இங்குள்ள மக்கள் செய்து வருகின்றனர்.  

சர்க்கரை உற்பத்தி, காகித உற்பத்தி, வாகனங்கள் வடிவமைப்பு, மூங்கில் வேலைப்பாடுகள் போன்றவை முக்கிய ஆலை தொழில்களாகும்.
# யங் ஜஸ்டிஸ் (தொலைக்காட்சி தொடர்)

**யங் ஜஸ்டிஸ்** என்பது கார்டூன் நெட்வொர்க் தொலைக்காட்சியில் வெளிவந்த ஓர் இயங்குபட தொடராகும். டீசீ யுனிவர்சின் ஜஸ்டிஸ் லீக் வரைகலையை முன்வைத்து இத்தொடர் இயக்கப்பட்டிருந்தாலும், அதில் உள்ளதைப் போன்றல்லாமல், அவர்களின் இளமைக்கால வாழ்க்கையை மையமாக கொண்டு இத்தொடர் வெளிவந்தது. இத்தொடர் தி டீம் என்று அழைக்கபட்ட மறைமுக செயல்பாட்டு குழுவின் உறுப்பினர்களின் பதின்பருவ வாழ்க்கையை மையமாக கொண்டது. தி டீம் குழுவானது ஜஸ்டிஸ் லீக் உறுப்பினர்களின் இளம் பருவ குழுவாகும். இதன் கதைக்களமும் தற்காலத்திய நிகழ்வுகளை ஒத்ததாக இருந்தது.  

## யங் ஜஸ்டிஸ் உறுப்பினர்கள்
### தொடக்ககால உறுப்பினர்கள்
- சூப்பர் பாய் கான்னர் கென்ட்
- ராபின் நைட்விங் டிக் கிரேசன்
- ஆக்வாலெட்
- கிட் பிளாஸ் வேலி வெஸ்ட்

## ஜஸ்டிஸ் லீக் உறுப்பினர்கள்
- சூப்பர் மேன்
- பேட் மேன்
- வொன்டர் வுமன்
- ஆடம்
- ஆக்வாமேன்
- கேப்டன் மார்வெல்
- பிளாக் லைட்டனிங்

## வில்லன்கள்
- கியூன் பீ
- ஓசன் மாஸ்டர்

## உசாத்துணைகள்
# தாமஸ் கெநீலி


**தாமஸ் கெநீலி** (*Thomas Keneally*) (பிறப்பு: அக்டோபர் 7, 1935) ஒரு ஆத்திரேலிய எழுத்தாளர்களில் ஒருவர் மற்றும் புதின எழுத்தாளர். ஆஸ்திரேலியாவில் உள்ள சிட்னியில் பிறந்தார். இவரை பிரபலமாக்கியது சின்ட்லேர்ஸ் ஆர்க் (Schindler's Ark) என்ற இவரது புதினம் ஆகும். இப்புதினத்தை 1982 ஆம் ஆண்டு வெளியிட்டார். மேலும் இந்த புத்தகத்திற்காக புக்கர் பரிசு பெற்றார். இந்த புத்தகத்தை எழுத மிகவும் உதவியாகவும் அதே சமயத்தில் எழுத ஒரு தாக்கமாக இருந்தவர், போல்டேக் ஃபெஃபெர்பெர்க். தாமஸ் கெநீல்லியின் ச்சின்ட்லேர்ஸ் ஆர்க் புத்தகம் பின்னர் "ச்சின்ட்லேர்ஸ் லிஸ்ட்" என்ற பெயரில் ஸ்டீவென் ஸ்பீல்பெர்க் 1993 இல் திரைப்படமாக எடுக்கப்பட்டு வெளியிட்டார் மேலும் இப்படம் சிறந்த படத்திற்கான விருதை பெற்றது.
# ஓவர்சீ-சைனீஸ் பேங்கிங் கார்ப்ரேஷன்


**ஓவர்சீ-சைனீஸ் பேங்கிங் கார்ப்ரேஷன்** (Oversea-Chinese Banking Corporation, சீனம்: 华侨银行有限公司) சிங்கப்பூரைத் தலைமையிடமாகக் கொண்டு செயல்படும் வங்கி ஆகும். இவ்வங்கியின் மொத்தச் சொத்து மதிப்பு 224 பில்லியன் சிங்கப்பூர் டாலர்கள் (22,400 கோடிகள் சிங்கப்பூர் டாலர்) ஆகும். 2010 நவம்பர் மாத அறிக்கையின் படி சிங்கப்பூரில் உள்ள பெரிய உள்ளூர் வங்கி ஆகும். உலகளாவில் பார்க்கும் போது இது சிங்கப்பூரிலுள்ள சிறிய வங்கியாகும். *ப்ளூம்பெர்க்* அறிக்கையின் படி உலகிலுள்ள வலுவான பொருளாதாரமுடைய வங்கிகளுள் இதுவும் ஒன்று எனத் தெரிவிக்கப்பட்டுள்ளது. இவ்வங்கி 530 கிளைகளுடன் 15 நாடுகளில் செயல்படுகிறது.
# அஞ்சலக சேமிப்பு வங்கி (சிங்கப்பூர்)


**அஞ்சலக சேமிப்பு வங்கி** (POSBank அல்லது POSB) சிங்கப்பூரில் அமைந்துள்ளது. இது *டி.பி.எஸ்* வங்கியின் ஒரு பிரிவு ஆகும். குறைந்த கட்டணத்தில் இவ்வங்கி சேவைகளை வழங்குகிறது. இவ்வங்கி 1877 ஆம் ஆண்டு ஜனவரி மாதம் 1 ஆம் தியதி தோற்றுவிக்கப்பட்டது. 1976 ஆம் ஆண்டில் இவ்வங்கியின் வாடிக்கையாளர் எண்ணிக்கை 10,00,000 ஆகவும் வைப்புநிதி ஒரு பில்லியன் சிங்கப்பூர் டாலர்களாகவும் இருந்தது.
# டி. பி. எஸ். வங்கி


**டி.பி.எஸ் வங்கி** (DBS Bank) சிங்கப்பூரில் அமைந்துள்ள வங்கியாகும். இவ்வங்கியின் முந்தைய பெயர் *தி டெவலப்ட் பேங்க் ஆப் சிங்கப்பூர்* (The Development Bank of Singapore) ஆகும். இவ்வங்கி 2003 ஆம் ஆண்டு ஜூலை மாதம் டி.பி.எஸ் வங்கி எனப் பெயர் மாற்றம் பெற்றது. நாட்டின் தொழிற்துறை நிதிச் சேவைகளைக் கையாளுவதற்காக சிங்கப்பூர் அரசால் 1968-ல் இவ்வங்கி உருவாக்கப்பட்டது. இன்று 100-க்கும் மேலான கிளைகளுடன் சிங்கப்பூரில் இயங்கி வருகிறது. தென்கிழக்காசியாவின் மிகப்பெரிய வங்கி இது ஆகும். மேலும் பாதுகாப்பான நிதியுடைய வங்கி என 2009 முதல் 2013 வரை தொடர்ச்சியாக 5 வருடங்கள் அறிவிக்கப்பட்டது. இவ்வங்கி 250 கிளைகளுடன் 50 நகரங்களில் 1,100 க்கும் அதிகமான தானியங்கிப் பண வழங்கி இயந்திரங்களைக் கொண்டுள்ளது.
# வார்ப்புரு:Unicode chart Lao

| &nbsp; | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| U+0E8x | ກ | ຂ | ຄ | ງ | ຈ | ຊ | ຍ |  |  |  |  |  |  |  |  |  |
| U+0E9x | ດ | ຕ | ຖ | ທ | ນ | ບ | ປ | ຜ | ຝ | ພ | ຟ |  |  |  |  |  |
| U+0EAx | ມ | ຢ | ຣ | ລ | ວ | ສ | ຫ | ອ | ຮ | ຯ |  |  |  |  |  |  |
| U+0EBx | ະ | ັ | າ | ຳ | ິ | ີ | ຶ | ື | ຸ | ູ | ົ | ຼ | ຽ |  |  |  |
| U+0ECx | ເ | ແ | ໂ | ໃ | ໄ | ໆ | ່ | ້ | ໊ | ໋ | ໌ | ໍ |  |  |  |  |
| U+0EDx | ໐ | ໑ | ໒ | ໓ | ໔ | ໕ | ໖ | ໗ | ໘ | ໙ | ໜ | ໝ | ໞ | ໟ |  |  |
| U+0EEx |  |  |  |  |  |  |  |  |  |  |  |  |  |  |  |  |
| U+0EFx |  |  |  |  |  |  |  |  |  |  |  |  |  |  |  |  |
| **குறிப்பு**
:1.யூனிக்கோடு பதிப்பு 6.3-இன் படி</br> | }<noinclude> |  |  |  |  |  |  |  |  |  |  |  |  |  |  |  |

</noinclude>
# லாவோ எழுத்துமுறை

லாவோ எழுத்துமுறை என்பது லாவோ மொழியை எழுதப் பயன்படும் எழுத்துமுறை. இதைக் கொண்டு லாவோஸ் நாட்டு சிறுபான்மையினர் மொழிகளையும் எழுதுகின்றனர். இது 27 மெய்யெழுத்துகளையும் 33 உயிரெழுத்துகளையும் கொண்டுள்ளது. கூடுதலாக, 7 மெய் குறிகளும், 4 ஒலி அழுத்தக் குறிகளும் உண்டு.  
லாவோ எழுத்துமுறை, தாய் எழுத்துமுறையை ஒத்திருக்கும்.  
மற்ற இந்திய மொழிகளைப் போலவே இதுவும் இடது பக்கத்தில் தொடங்கி வலது பக்கம் முடிக்கப்படும்.  
உயிர் எழுத்துகள் மெய்யெழுத்துகளுடன் இணையும் போது, மெய் எழுத்தின் மேல், கீழ், முன் அல்லது பின்னால் எழுதப்படும். லத்தீனைப் போன்று பெரிய, சிறிய எழுத்துகள் கிடையாது.  
பிற மொழிகளைப் போலவே, லாவோ மொழிக்கும் ரோமனாக்க வடிவம் உண்டு. கண் பார்வையற்றோர் படிப்பதற்காக, லாவோ மொழிக்கும் பிரெய்லி முறை உள்ளது.  

## மெய் எழுத்துகள்
27 மெய் எழுத்துகளும், மூன்று வகையாகப் பிரிக்கப்பட்டுள்ளன. உயர் அழுத்தம், மிதமான அழுத்தம், குறைந்த அழுத்தம் என மூன்று வகை ஒலிகளுக்கு ஏற்ப பிரிக்கப்பட்டன. இது தமிழில் உள்ள வல்லினம், மெல்லினம், இடையினம் போன்றது. ஒவ்வொரு எழுத்திற்கும் ஒரு பெயர் உண்டு. அந்த பெயரிலேயே அந்த எழுத்தும் வரும். இதன் மூலம், அந்த எழுத்தை ஒலித்துப் பழகுவர்.  

## உயிர் எழுத்துகள்
உயிர் எழுத்துகள் சொல்லின் முதலில் வருவதில்லை. பிற உயிர்களுடன் இணைந்து கூட்டொலிகளை ஏற்படுத்தும்.  

## எண்கள்
| லாவோ எண்கள் | ໐ | ໑ | ໒ | ໓ | ໔ | ໕ | ໖ | ໗ | ໘ | ໙ | ໑໐ | ໒໐ | } |
| --- | --- | --- | --- | --- | --- | --- | --- | --- | --- | --- | --- | --- | --- |

## யூனிக்கோடு
ஒருங்குறி எனப்படும் யூனிக்கோடில் உலகின் பல மொழிகளின் எழுத்துகள் சேர்க்கப்பட்டுள்ளன. "லாவோ யூ.ஐ" என்ற பெயரில் லாவோ மொழி எழுத்துகள் சேர்க்கப்பட்டுள்ளன.
# மலைச்சரிவு பனிச்சறுக்கு



**ஆல்பைன் பனிச்சறுக்கு** அல்லது **மலைச்சரிவு பனிச்சறுக்கு** (*Alpine skiing*) பனித்தூவி படர்ந்த மலைகளில் பிணைக்கப்படாத காலணிக் கட்டுக்களுடன் சறுக்குக்கட்டைகளில் சறுக்கிச் செல்லும் உடல் திறன் விளையாட்டு ஆகும். இது பனித்தூவி, மலைச்சரிவுகள் மற்றும் சுற்றுலா கட்டமைப்பு உள்ள இடங்களில், குறிப்பாக ஐரோப்பா, வட அமெரிக்கா, ஆஸ்திரேலியா, நியூசிலாந்து, தென் அமெரிக்காவின் அந்தீசு மலைத்தொடர், மற்றும் கிழக்காசியாவில், பெரிதும் விளையாடப்படுகிறது. குளிர்கால ஒலிம்பிக்கில் இது ஒரு விளையாட்டாகும்.
# எல்லைநாயக்கன்பட்டி



**எல்லைநாயக்கன்பட்டி ** *(Ellainayakkanpatti)* இது தமிழ் நாடு மாநிலத்தில், தூத்துக்குடி மாவட்டம், ஸ்ரீவைகுண்டம் வட்டம், கருங்குளம் ஊராட்சி ஒன்றியத்தில் அமைந்துள்ள ஒரு ஊராட்சி ஆகும்.  

## அமைவிடம்
திருநெல்வேலி - தூத்துக்குடி தேசிய நெடுஞ்சாலையில் இது தூத்துக்குடியில் இருந்து 25 கிலோமீட்டர் தொலைவில் உள்ளது.  

இது ஓட்டப்பிடாரம் சட்டமன்றத் தொகுதியில் உள்ளது.
# சோடியச்சிறுநீர்மைப் புரதக்கூறு


நம் உடலில் நீர்-மின்பகுளி (electrolyte) சமநிலையை ஒழுங்குப்படுத்தும் புரதக்கூற்று இயக்குநீர்கள் **சோடியச்சிறுநீர்மைப் புரதக்கூறுகள்** (Natriuretic Peptides) என்று அழைக்கப்படுகின்றன. இப் புரதக்கூறுகளில் பெரும்பாலானவற்றின் அமினோ அமிலங்கள் வரிசை முறைப்படுத்தப்பட்டுள்ளன. சிறுநீரில் சோடிய அயனிகள் (Na+) வெளியேற்றத்தை **சோடியச்சிறுநீர்மை** (natriuresis) என்று அழைக்கலாம்.  

இப் புரதக்கூறுகளின் வகைகள்:  

- இதயியச் சோடியச்சிறுநீர்மைப் புரதக்கூறு (Atrial Natriuretic Peptide; ANP)
- மூளைசார் சோடியச்சிறுநீர்மைப் புரதக்கூறு (Brain Natriuretic Peptide; BNP)
- சி-வகைச் சோடியச்சிறுநீர்மைப் புரதக்கூறு (C-Type Natriuretic Peptide; CNP)
# தேஜாஸ்ரீ


**தேஜாஸ்ரீ** (மராத்தி: सोनाली जयकुमार खेले )(பிறப்பு **சோனாலி ஜெய்குமார் காளே** ஜூலை 9) இந்தியத் திரைப்பட நடிகையாவார். இவர் கதக் நடனத்தினை கற்றவர். இவர் தந்தை இந்த நடனத்தில் வல்லவராவார். இவர் திரைப்படங்களில் நாயகியாகவும், துணை நடிகையாகவும், குத்தாட்டப்பாடல்களில் நடனமாடுபவராகவும் தோன்றியுள்ளார்.  

## திரைப்படங்கள்
| ஆண்டு | தலைப்பு | கதாப்பாத்திரம் | மொழி | குறிப்பு |
| --- | --- | --- | --- | --- |
| 2012 | *மயங்கினேன் தயங்கினேன்* | தமிழ் |  |  |
| 2009 | *பிரம்மதேவா* | சம்பங்கி | தமிழ் |  |
| 2009 | *காதல்னா சும்மா இல்லை* | தமிழ் |  |  |
| 2008 | *நடிகை* | தமிழ் |  |  |
| 2007 | *திருரங்கா* | தமிழ் |  |  |
| 2007 | *அந்த நாள் ஞாபகம்* | ரிதா | தமிழ் | கதாநாயகி |
| 2007 | *ஆர்யா* | பூஜா | தமிழ் | இரண்டாவது நாயகி |
| 2007 | *நான் அவனில்லை* | தமிழ் | கௌரவத் தோற்றம் |  |
| 2007 | *வீராப்பு* | தமிழ் | இரண்டாவது நாயகி |  |
| 2006 | *சம்திங் சம்திங் உனக்கும் எனக்கும்* | ஷாலினி | தமிழ் | இரண்டாவது நாயகி |
| 2006 | *இம்சை அரசன் 23ம் புலிகேசி (திரைப்படம்)* | சூழாயினி | தமிழ் |  |
| 2006 | *நடிகை* | தமிழ் |  |  |
| 2006 | *அசோகா* | கன்னடம் |  |  |
| 2006 | *வித்யாரதி* | ஜூலி | இந்தி |  |
| 2006 | *கள்வனின் காதலி* | தமிழ் |  |  |
| 2005 | *கோடம்பாக்கம்* | தமிழ் |  |  |
| 2007 | *அது ஒரு கனாக்காலம்* | தமிழ் |  |  |
| 2005 | *தக திமி தா* | தமிழ் |  |  |
| 2004 | *மதுர* | தமிழ் |  |  |
| 2003 | *ஒற்றன்* | தமிழ் | } |  |

## ஆதாரம்
- Tejashree Profile
- Tejashree Filmography
- Tejashree Biography
# வார்ப்புரு:URL/doc



This template can be used to create a formatted external link.  
::*Note - this template is for formatting the appearance of ***displayed*** URLs, while making them *machine-readable'' as part of emitted microformat meta-data.  

If you wish to display text instead of the URL (e.g. "BBC website" instead of ), please **do not use this template**.  

For web-based references, please see ''  

## Usage
- <code>1=*url name*2=*optional display text*</code>
  - The first parameter is parsed to see if it takes the form of a complete URL. If it doesn't start with a URI scheme (such as "http:", "https:", or "ftp:"), an "http://" prefix will be prepended to the specified generated target URL of the link.
  - Parameter 2 is **deprecated**.

**Warning:** The parameter 1 must be numbered explicitly if the URL contains an equal sign, as is common in the query string. This applies when the value of the URL is unknown, for example when this template is used in another template specifying the effective URL as a variable value. The *deprecated* second parameter for the displayed text, if present, **must** also be explicitly numbered if the first parameter is explicitly numbered; otherwise it will override the value of the first parameter.  

### Examples
| Code | Result |  |
| --- | --- | --- |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> |  |  |
| <tt> </tt> | (**Deprecated**) |  |
| <tt> </tt> | (**Deprecated**) |  |
| <tt> </tt> | (**Deprecated**) |  |
| <tt> </tt> | (**Deprecated**) | } |

## Microformat
The template wraps the *displayed* URL with a <code></code> so that it is included in any parent microformat which takes a URL parameter - see our microformats project.  

## TemplateData

<templatedata>{  
"description": "A template to display and format a URL",  
"params": {  
"1": {  
"label": "URL",  
"description": "The URL to be linked",  
"type": "string",  
"required": true  
},  
"2": {  
"label": "Display text",  
"description": "The text to be displayed instead of the URL. **Deprecated**",  
"type": "string",  
"required": false  
}  
}}</templatedata>
# ரியாஸ் கான்



**ரியாஸ் கான்** இந்தியத் திரைப்பட நடிகராவார். இவர் தமிழ், மலையாளம், தெலுங்கு, இந்தித் திரைப்படங்களில் நடித்துள்ளார்.  

## திரைப்படம்

- *மம்பட்டியான்* (2011)
- ''பொன்னர் சங்கர் (2011)
- *குட்டி பிசாசு*
- *சுறா* (2010)
- *மாஞ்சா வேலு* (2010)
- *யாதுமாகி* (2010)
- *ஜெகன்மோகினி *(2009)
- *ஆதவன் (திரைப்படம்)* (2009)
- *அரசாங்கம்*
- *சீனா தானா 001* (2007)
- *முருகா* (2007)
- *திருப்பதி (திரைப்படம்)* (2006)
- *கஜினி* (தமிழ்)
- *பவர் ஆப் உமன்* (2005) (தமிழ்)
- *ஒற்றன்* (2003) (தமிழ்) ... பீர் முகமது
- *வின்னர்*
- *நாகேஸ்வரி* (2002)
- *பாபா* (2002)
- *ரமனா* (2002)
- *ஆளவந்தான் (திரைப்படம்)* (2001)
- *பத்ரி* (2001)
- *சிறீ* (2002)

### தெலுங்கு
- *ஸ்டாலின்* (2006) (தெலுங்கு)

### இந்தி
- *கஜினி* (இந்தி)
# தியாகராஜன்

**தியாகராஜன்** தமிழ்த் திரைப்பட இயக்குநரும், நடிகருமாவார்.நடிகர் பிரசாந்த் இவரின் மகனாவார். 2004ஆம் ஆண்டு ஷாக் என்னும் தமிழ்த் திரைப்படத்தின் மூலம் தயாரிப்பாளரானார். இவரின் பிறந்த நாள் சூன் 21 ஆகும்.  

## திரைப்படங்கள்
### இயக்குநராக

| 1988 | *பூவுக்குள் பூகம்பம்* | தமிழ் | தியாகராஜன், பார்வதி ஜெயராமன் |
| --- | --- | --- | --- |
| 1990 | *சேலம் விஷ்ணு* | தமிழ் | தியாகராஜன், ரூபினி (நடிகை), சரத்குமார், கீதா, ராதேஷ் |
| 1995 | *ஆணழகன்* | தமிழ் | பிரசாந்த், கே. ஆர். விஜயா'', சுனேகா, வடிவேலு, சார்லி, சின்னி ஜெயந்த் |
| 2004 | *ஷாக்* | தமிழ் | *பிரசாந்த்*, *மீனா*, *அப்பாஸ்*, *சுஹாசினி*, *சரத் பாபு* |
| 2011 | *பொன்னர் சங்கர்* | தமிழ் | *பிரசாந்த்*, *பூஜா சோப்ரா*, *திவ்யா பரமேஷ்வரன்*, *நெப்போலியன்* |
| 2011 | *மம்பட்டியான்* | தமிழ் | *பிரசாந்த்*, *மீரா ஜாஸ்மின்*, *பிரகாஷ் ராஜ்*, *முமைத் கான்* |

### தயாரிப்பாளராக
- ஷாக்
- பொன்னர் சங்கர்
- மம்பட்டியான்
# மம்பட்டியான் (2011 திரைப்படம்)



***மம்பட்டியான்*** (*Mambattiyan*) 2011ல் வெளிவந்த தமிழ் திரைப்படமாகும். இதனை தியாகராஜன் இயக்கியிருந்தார். இதில் தியாகராஜனின் மகனான பிரசாந்த் நாயகனாக நடித்திருந்தார். இவருடன் மீரா ஜாஸ்மின், பிரகாஷ் ராஜ், வடிவேலு மற்றும் முமைத் காண் ஆகியோர் நடித்திருந்தனர்.  

இத்திரைப்படம் தியாகராஜன், சரிதா நடித்திருந்த மலையூர் மம்பட்டியான் திரைப்படத்தின் மறுவுருவாக்கம் ஆகும். இத்திரைப்படம் டிசம்பர் 16, 2011இல் வெளிவந்தது.  

## நடிகர்கள்
- பிரசாந்த் - மம்பட்டியான்
- மீரா ஜாஸ்மின் - கண்ணாத்தாள்
- முமைத் கான் - சொர்ணம்
- பிரகாஷ் ராஜ் - ஐஜி ரஞ்சித்
- வடிவேலு (நடிகர்) - சில்க் சிங்காரம்
- விஜயகுமார் - மம்பட்டியான் தந்தை
- கோட்டா சீனிவாச ராவ் - அண்ணாச்சி
- கலைராணி - கிராமத்து மருத்துவர்
- பிள்ளையார் - ஓட்டுனர்
- ரியாஸ் கான் - போலி மம்பட்டியான்
- அரவிந்த் - ஊமையன்
- மனோபாலா- அண்ணாச்சியின் கணக்குப்பிள்ளை
- ஹேமா
# முமைத் கான்


**முமைத் கான்** என்பவர் இந்தியத் திரைப்பட நடிகையாவார். இவர் தமிழ், தெலுங்கு, கன்னடம் ஆகிய தென்னிந்திய மொழிகளிலும் இந்தி மொழியில் வெளிவந்த திரைப்படங்களிலும் நடித்துள்ளார். துணை நடிகையாகவும், குத்தாட்டப் பாடல்களுக்கு நடனமாடுபவராகவும் தோன்றியுள்ளார். முமைத் கான் இந்தியாவிலுள்ள மும்பையில் பிறந்தவர்.  

## திரைப்படங்கள்
### தமிழ்த் திரைப்படங்கள்
1. *மம்பட்டியான்* .... சோனம் (2011)
1. *பௌர்ணமி நாகம்* .... நாயகி (2010)
1. *கற்றது களவு* (2010) (கௌரவத் தோற்றம்)
1. *கந்தசாமி* (2009) .... மீனாக்குமாரி (கௌரவத் தோற்றம்)
1. *பிரம்மதேவா* (2009) (கௌரவத் தோற்றம்)
1. *வில்லு* (2009) (கௌரவத் தோற்றம்)
1. *வம்பு சண்டை* (2008)
1. *மருதமலை* (2007) (கௌரவத் தோற்றம்)
1. *உடம்பு எப்படி இருக்கு* (2007) (கௌரவத் தோற்றம்)
1. *மதுரை வீரன்* (2007) (கௌரவத் தோற்றம்)
1. *லீ* (2007) (கௌரவத் தோற்றம்)
1. *போக்கிரி (திரைப்படம்)* (2007) (கௌரவத் தோற்றம்)
1. *வேட்டையாடு விளையாடு* (2006) (கௌரவத் தோற்றம்)
1. *தலை நகரம்* (2006) (கௌரவத் தோற்றம்)
1. *பொன்னியின் செல்வன்* (2005) (கௌரவத் தோற்றம்)

## ஆதாரங்கள்
# ஹேமா (நடிகை)



**ஹேமா** இந்தியத் திரைப்பட நடிகையாவார். இவர் தெலுங்கு மொழித் திரைப்படங்களில் 250க்கும் மேற்பட்ட படங்களில் நடித்துள்ளார். தென்னிந்திய மொழிகளான தெலுங்கு மற்றும் தமிழ் மொழி திரைப்படங்களில் நடித்துள்ளார்.  

குணச்சித்திரம், நகைச்சுவை நாயகி வேடங்களில் திரைப்படங்களில் நடிக்கின்றார்.  

## இளமை வாழ்க்கை
ஹேமாவின் இயற்பெயர் கிருஷ்ண வேணி. இவர் ஆந்திராவின் கிழக்கு கோதாவரி மாவட்டத்தில் பிறந்தவர். ஏழாம் வகுப்பு வரை படித்துள்ள இவர், குழந்தை நட்சத்திரமாக திரைப்படங்களில் நடித்துள்ளார். திரையுலகிற்கு வந்த பின்பு தனது இயற்பெயரை ஹேமா என்று மாற்றிக் கொண்டார்.  

## திரைப்படங்கள்
- சின்னாரி சினேகம் (1989)
- பால கோபாலுடு (1989)
- தர்ம யுத்தம் (1989)
- அய்யப்ப சுவாமி மகாத்மியம் (1989)
- ஜெயசிம்மா (1990)
- லாரி டிரைவர் (1990)
- ஆதர்ஷம் (1992)
- ரவுடி இன்ஸ்பெக்டர் (1992)
- மணி (1993)
- மெக்கானிக் அல்லுடு (1993)
- போலிஸ் பார்ய (1994)
- ஜெயம் மனதே ரா (2000)
- முராரி (2001)
- நுவ்வு நாக்கு நச்சவ் (2001)
- பிரேமசல்லாபம் (2002)
- நீ சினேகம் (2002)
- சிம்மாத்ரி (2003)
- வசந்தம் (2003)
- அஞ்சலி ஐ லவ் யூ(2004)
- மல்லேஸ்வரி (2004)
- அத்தடு (2005)
- நுவ்வன்டே நாக்கிஷ்டம் (2005)
- பகீரதா (2005)

- ஆலயம்(2008)
- குபேருலு (2008)
- மகதீரா (2009
- சலீம் (2009)
- மவுன ராகம் (2010)
- அதி நுவ்வே (2010)
- ஸ்ரீ ராம ராஜ்ஜியம் (2011)
- [[ரச்சா (2012)
- ஜுலாயி (2012)
- ரெபெல் (2012)
- கிருஷ்ணம் வந்தே ஜெகத்குரும் (2012)
- மிர்ச்சி (2013)
- அத்தாரிண்டிக்கி தாரேதி (2013)
- சாகசம் (2016)

## ஆதாரம்
# அஞ்செங்கோக் கோட்டை

**அஞ்செங்கோக் கோட்டை** இந்தியாவின் கேரள மாநிலத்தில் உள்ள வர்க்கலா நகரில் இருந்து 12 கி.மீ. தொலைவில் உள்ளதும் முன்னர் அஞ்சுதெங்கு என அழைக்கப்பட்டதுமான அஞ்செங்கோ என்னும் சிறு தீவில் அமைந்துள்ளது. இத்தீவு கடலுக்கும், கடற்கழிக்கும் இடையில் அமைந்துள்ளது. ஆங்கிலேயக் கிழக்கிந்தியக் கம்பனியினர் 17 ஆம் நூற்றாண்டின் இறுதிப் பகுதியில் இக்கோட்டையைக் கட்டினர். பிற கோட்டைகளைப் போல் அல்லாது இது ஒரு கோட்டையைப் போன்ற தோற்றத்தைக் கொண்டிராத சிறிய கோட்டை ஆகும்.  

## வரலாறு
1684ல் அஞ்செங்கோவில் ஆங்கிலேயக் கிழக்கிந்தியக் கம்பனியினர் ஒரு வணிக நிலையத்தைக் கட்டிக்கொள்வதற்கான அனுமதியை அட்டிங்கலின் இராணி அவர்களுக்கு வழங்கினார். 1690ல் ஒரு கோட்டையைக் கட்டுவதற்கும் இராணியிடம் அனுமதி பெற்ற அவர்கள் 1695ல் அஞ்செங்கோக் கோட்டையைக் கட்டினர். இக்குடியேற்றம் ஆங்கிலேயக் கிழக்கிந்தியக் கம்பனியின் வணிக வளர்ச்சிக்குப் பெரும் உதவியாக அமைந்தது. தமது படைத்துறைக் கருவிகளை வைத்துக்கொள்வதற்கான வசதிகளையும் அவர்கள் இங்கே அமைத்துக்கொண்டனர். காலப்போக்கில் கிழக்கிந்தியக் கம்பனியின் மும்பாய்க்கு அடுத்த முக்கிய வணிகத் தளமாக இது உருவானது.  

## கிளர்ச்சிகள்
17 ஆம் நூற்றாண்டின் இறுதியிலும், 17 ஆம் நூற்றாண்டின் முற்பகுதியிலும் இப்பகுதியில் பிரித்தானியருக்கு எதிரான கிளர்ச்சிகள் இடம்பெற்றன. முதற் கிளர்ச்சி பெரிய தாக்கம் கொண்டதாக அமையவில்லை. பல்வேறு விலை உயர்ந்த பரிசுகளை வழங்குவதன் மூலம் இராணியைத் தமது கைக்குள் போட்டுக்கொண்ட பிரித்தானியர் அப்பகுதி மக்களின் நலன்களுக்கு எதிரான சில நடவடிக்கைகளில் ஈடுபட்டனர். இதனால் ஆத்திரமுற்ற உள்ளூர்ப் பிரபுக்கள், பிரித்தானியர் தமக்கூடாகவே அரசிக்குப் பரிசுகளை வழங்கலாம் என அறிவித்தனர். பிரித்தானியர் இதற்குச் செவிசாய்க்கவில்லை. 1721ல் 140 ஆங்கில வணிகர்கள் விலையுயர்ந்த பரிசுப் பொருட்களுடன் அரசியைக் காண்பதற்குச் சென்றபோது, உள்ளூர் மக்கள் தாக்குதல் நடத்தி அவர்கள் எல்லோரையும் கொன்றதுடன், அஞ்செங்கோக் கோட்டையையும் முற்றுகை இட்டனர். எனினும், தலைச்சேரியில் இருந்து வந்த பிரித்தானியப் படைகள் முற்றுகையை முறியடித்தன. பொதுமக்களும், சுற்றுலாப் பயணிகளும் இக்கோட்டையைப் பார்ப்பதற்கு அனுமதிக்கப்படுகிறார்கள்.
# கெல்லன் லூட்ஸ்



**கெல்லன் லூட்ஸ்** இவர் ஒரு அமெரிக்க திரைப்பட நடிகர் மற்றும் விளம்பரநடிகர் ஆவார். இவர் ட்விலைட் திரைப்படத்தில் எம்மெட் கலென் என்ற கதாபாத்திரத்தில் நடித்ததன் மூலம் புகழ்பெற்றார்.  

## ஆரம்பகால வாழ்க்கை
இவர் மார்ச் மாதம் 15ம் தேதி அமெரிக்காவில் டிக்கின்சன், வடக்கு டகோட்டா நகரில் பிறந்தார். கர்லா (நீ Theesfeld) மற்றும் பிராட்லி லூட்ஸ் இன் மகன் ஆவார். இவருக்கு ஒரு சகோதரி மற்றும் ஆறு சகோதரர்கள் உண்டு. இவர் தனது படிப்பை ஹோரிசான் ஹை ஸ்கூல் படித்து முடித்தார் மற்றும் சாப்மன் உனிவேர்சிட்டியில் பட்டம் பெற்றார்.  

## திரைப்படங்கள்
இவர் நடித்த திரைப்படங்கள் சில:  
- ட்விலைட்
- தி ட்விலைட் சாகா: நியூ மூன்
- தி ட்விலைட் சாகா: எக்லிப்ஸ்
- தி ட்விலைட் சாகா: பிரேக்கிங் டவுன் - பார்ட் 1
- தி ட்விலைட் சாகா: பிரேக்கிங் டவுன் - பார்ட் 2
- டார்சான்
- த லெஜண்டு ஒப் ஹெர்குலிஸ்
- தி எக்ஸ்பெண்டபில்ஸ் 3

## விருதுகள் மற்றும் பரிந்துரைகள்
| ஆண்டு | விருது | வகை | பணி | முடிவு |
| --- | --- | --- | --- | --- |
| 2010 | 2010 டீன் சாய்ஸ் விருதுகள் | சாய்ஸ் திரைப்படம்: Scene Stealer Male | *The Twilight Saga: New Moon* |  |
| 2011 | 2011 டீன் சாய்ஸ் விருதுகள் | சாய்ஸ் திரைப்படம்: Male Scene Stealer, 2013 | *The Twilight Saga: Eclipse* |  |
| 2012 | 2012 டீன் சாய்ஸ் விருதுகள் | சாய்ஸ் திரைப்படம்: Scene Stealer: Male | *The Twilight Saga: Breaking Dawn – Part 1* |  |
| 2013 | 2013 டீன் சாய்ஸ் விருதுகள் | சாய்ஸ் திரைப்படம்: Scene Stealer | *The Twilight Saga: Breaking Dawn – Part 2* | } |
# ஜயமதி (1935 திரைப்படம்)

**ஜயமதி** (அசாமியம்:ஜோய்மோதி) என்பது 1935 ஆம் ஆண்டில் வெளியான அசாமிய மொழித் திரைப்படம். இது வடகிழக்கு இந்தியாவைச் சேர்ந்த மொழி ஒன்றில் வெளியான முதல் திரைப்படம் என்பது குறிப்பிடத்தக்கது.  
பதினேழாம் நூற்றாண்டில் வாழ்ந்த சோதி ஜோய்மோதி என்னும் அரசியைப் பற்றிய கதையை மையப்படுத்தி திரைப்படம் உருவாக்கப்பட்டது. இதை ஜோதி பிரசாத் அகர்வாலா தயாரித்து, இயக்கினார்.  
பல திரைப்பட விழாக்களில் இந்த படம் திரையிடப்பட்டது. பனு பருவா, ஐதியூ ஹந்திக், மோகினி ராஜகுமாரி, பனி சர்மா ஆகியோர் முதன்மை வேடங்களில் நடித்தனர்.
# தாஸ்



***தாஸ்*** 2005ல் வெளிவந்த தமிழ்த் திரைப்படமாகும். இதனை புது வரவு பாபு யோகேஸ்வரன் இயக்கியிருந்தார். இத்திரைப்படத்தில் மோ. ராஜாவின் சகோதரன் ஜெயம் ரவி நாயகனாக நடித்தார். அவருடன் ரேணுகா மேனன், வடிவேலு,. லிவிங்ஸ்டன், ஆதித்யா, சன்முகலிங்கம், மோனிகா ஆகியோர் நடித்திருந்தனர்.  

இத்திரைப்படத்திற்கு யுவன் சங்கர் ராஜா இசையமைத்திருந்தார். இப்படம் 2005ல் வெளிவந்தது.  

## நடிப்பு
- ஜெயம் ரவி - ஆன்டனி தாஸ்
- ரேணுகா மேனன் - ராஜேஸ்வரி
- வடிவேலு (நடிகர்)
- சண்முகராஜன் - அண்ணாச்சி
- ஆதித்யா (நடிகர்).- அன்வர்
- மோனிகா - ராஜேஸ்வரி சகோதரி
- சலிம் கௌஸ்
- சீதா

## ஆதாரம்

## வெளி இணைப்பு
-
# கலாபக் காதலன்


**கலாபக் காதலன்** 2006இல் வெளிவந்த தமிழ்த் திரைப்படமாகும். இத்திரைப்படத்தில் ஆர்யா, ரேணுகா மேனன் முக்கிய கதாப்பாத்திரத்தில் நடித்திருந்தனர். இதன் கரு சகோதரியின் கணவனை விரும்பும் பெண்ணைப் பற்றியது என்பதால் வயதுவந்தோர் பிரிவுக்குள் வைக்கப்பட்டது.  

## நடிகர்கள்
- ஆர்யா
- ரேணுகா மேனன்
- அக்சயா (நடிகை)
- இளவரசு
# வருடு



***வருடு*** 2010ல் வெளிவந்த தெலுங்கு திரைப்படமாகும். இதனை குணசேகர் இயக்கியிருந்தார். அல்லு அர்ஜுன், ஆர்யா முக்கிய கதா பாத்திரங்களில் நடித்திருந்தனர். இவர்களுடன் சுஹாசினி, ஆஷிஷ் வித்யார்த்தி, சாயாஜி சிண்டே மற்றும் பிரம்மானந்தம் ஆகியோர் நடித்திருந்தனர்  

## நடிப்பு
- அல்லு அர்ஜுன்
- ஆர்யா
- பானு சிறீ மஹரா
- சுஹாசினி
- ஆஷிஷ் வித்யார்த்தி
- நாசர் (நடிகர்)
- சாயாஜி சிண்டே
- பிரம்மானந்தம்

## ஆதாரம்
# தரம்பால்



**தரம்பால்** (ஆங்கிலம்: Dharampal, பிறப்பு:பெப்ரவரி 19,1922 - இறப்பு: அக்டோபர் 24, 2006) உத்தரப் பிரதேசத்தில் பிறந்த காந்தியவாதி, வரலாற்று ஆய்வாளர் மற்றும் அரசியல் மெய்யியலாளர் ஆவார். இந்தியாவின் பல்வேறு வகையான மக்களிடையே பல்வேறு வழிகளில் தொடர்பு கொண்டு மீளுருவாக்க பணிகளில் ஈடுபட்டுள்ளார். பதினெட்டாம், பத்தொன்பதாம் நூற்றாண்டுகளைப் பற்றிய ஆவணங்களை ஆராய்ந்து புத்தகங்கள் எழுதி உள்ளார்.  

## வாழ்க்கை
தரம்பால் உத்தரப் பிரதேசம், முசாபர்நகர் மாவட்டத்தில் உள்ள கன்டாலா எனப்படும் சிறிய நகரத்தில் பிப்ரவரி 19, 1922 அன்று பிறந்தார்.இவர் இளைஞர்களுக்குக் காந்தி விடுத்த அழைப்பை ஏற்றுத் 1942-43ல் தன் பட்டப் படிப்பைப் பாதியில் விட்டு வெள்ளையனே வெளியேறு போராட்டத்தில் பங்கேற்று சிறை சென்றார்.அவர் 1948 ஆம் ஆண்டு இந்திய கூட்டுறவு சங்கத்தின்( Indian Cooperative Union) ஒரு நிறுவன உறுப்பினராக இருந்தார். 2006 ஆம் ஆண்டு மஹாராஷ்டிராவில் உள்ள சேவாகிராம ஆசிரமத்தில் உயிர் நீத்தார்.  

## பணிகள்
காந்தியடிகளின் சீடர்களுள் ஒருவரான மீரா பென் னுடன் இணைந்து பணியாற்றியுள்ளார். அப்போது இந்தியப் பஞ்சாயத்து பரிஷத் மற்றும் தன்னார்வக் குழுக்களின் கிராமப் புனர்நிர்மாணப் பணிகளுக்கான அமைப்பு (AVARD)ல் 1958 முதல் 1964 வரை அவர் பொது செயலாளராக பணியாற்றியுள்ளார்.  

## இவரது புத்தகங்கள்
- அழகிய மரம்: 18ஆம் நூற்றாண்டில் இந்திய பாரம்பரியக் கல்வி (நூல்)
- 18ஆம் நூற்றாண்டில் இந்திய விஞ்ஞானமும் தொழில்நுட்பமும் (நூல்)

## வெளியிணைப்புகள்
- AVARD அதிகாரப்பூர்வ வலைத்தளம்
- சமானவயா வலைத்தளம்
- தரம்பால்– இன்ஃபினிடி அறக்கட்டளை

## உசாத்துனைகள்
# அறந்தாங்கிக் கோட்டை



**அறந்தாங்கிக் கோட்டை** இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் உள்ள அறந்தாங்கி நகரில் அமைந்துள்ளது. இக்கோட்டை 16 அல்லது 17 ஆம் நூற்றாண்டில் தொண்டைமான் வம்சத்தைச் சேர்ந்த உள்ளூர் ஆட்சியாளர்களால் கட்டப்பட்டது.  

## வரலாறு
பாண்டியர் காலத்திலும், விசயநகரப் பேரரசுக்காலத்திலும், அவர்களுக்குக் கீழ்ப்பட்ட ஆட்சித் தலைவர்களாக அறந்தாங்கிப் பகுதியை ஆண்டுவந்தவர்கள் தொண்டைமான் வம்சத்தினர். அறந்தாங்கித் தொண்டைமான்கள் எனப்பட்ட இவர்கள் 15 ஆம் நூற்றாண்டு தொடக்கம் 18 ஆம் ஆண்டு வரை ஆட்சியில் இருந்தனர். இவர்களது ஆட்சிக் காலத்தில் 16 ஆம் நூற்றாண்டிலோ அல்லது 17 ஆம் நூற்றாண்டிலோ இந்தக் கோட்டை கட்டப்பட்டது.  

## அமைப்பு
மண்ணால் கட்டப்பட்ட இக்கோட்டையுள் அரண்மனைகளோ அல்லது வேறு முக்கியமான கட்டிடங்களோ இருந்ததற்கான தடயங்கள் எதுவும் கிடைக்கவில்லை.
# பிரேம்ஜி ஞானசுந்தரம்


**பிரேம்ஜி ஞானசுந்தரம்** (17 நவம்பர் 1930 - 8 பெப்ரவரி 2014) முற்போக்கு எழுத்தாளர், பத்திரிகையாளர், பதிப்பாளர் எனப் பல்துறை ஆளுமைகளைக் கொண்டவர். 1954 ஆம் ஆண்டு முதல் இலங்கை முற்போக்கு எழுத்தாளர் சங்கத்தின் செயலாளராக இருந்து வந்தவர். இலங்கை கம்யூனிஸ்ட் கட்சியின் நீண்டகால செயற்பாட்டாளராக இருந்து வந்தவர்.  

## வாழ்க்கைச் சுருக்கம்
பிரேம்ஜி ஞானசுந்தரம் யாழ்ப்பாண மாவட்டம், அச்சுவேலி என்ற கிராமத்தில் நடராஜா, பவளம்மா இணையருக்குப் பிறந்தவர். இவரது இயற்பெயர் சிறீகதிர்காம தேவஞானசுந்தரம்.  

## எழுத்துத் துறையில்
இளமைக்காலத்தில் ஞானசுந்தரம் வாலிப முன்னணி என்ற பத்திரிக்கையில் பிரேமா என்ற புனைப்பெயரிலே எழுதி வந்திருக்கின்றார். பின் ராமகிருஷ்ணன் என்ற மலையாளத் தோழரின் ஆலோசனைக்கு அமைய பிரேம்ஜி எனத் தமது பெயரை மாற்றிக் கொண்டார். பிரேம்ஜி என்பது புகழ்பெற்ற மலையாளக் கவிஞரொருவரின் பெயராகும்.  

## விருதுகள்
1964 இல் லெனின் நூற்றாண்டையொட்டி நடாத்தப்பட்ட பத்திரிக்கையாளர் மகாநாட்டில் சிறந்த பத்திரிக்கையாளருக்கான விருதை பெற்றுள்ளார்.  

## மறைவு
பிற்காலத்தில் இவர் கனடாவிற்கு குடிபெயர்ந்து தொடந்தும் சமூக செயற்பாடுகளில் ஆர்வம் காட்டிவந்தார். இவர் 2014 பெப்ரவரி 8 இல் கனடாவில் காலமானார்.  

## வெளியிடப்பட்ட நூல்கள்
- பிரேம்ஜி கட்டுரைகள் (வெளியீடு: நான்காவது பரிமாணம், 2008)
# லூஜ்



**லூஜ்** (*Luge*) குளிர்கால விளையாட்டுக்களில் இடம்பெறும் உடல் திறன் விளையாட்டு ஆகும். இப்போட்டிகளில் ஒருவர் அல்லது இருவர் பயணிக்கத்தக்க சிறு இசுலையில் மல்லாந்து படுத்தவாறு (தலை மேலாகவும் கால்கள் முன்புறம் நீட்டியவாறும்) செல்வர். கால்களால் இசுலையின் கைப்பிடிகளை வலித்தும் அல்லது எதிர் தோள்பட்டையில் அழுத்தம் கொடுத்தும் செல்லும் திசையை மாற்றவியலும். பந்தய இசுலைகள் ஒற்றையருக்கு 21–25 கிலோகிராமாகவும் (46–55&nbsp;பவு) ஆகவும் இரட்டையருக்கு 25–30 கிலோகிராமாகவும் (55–66&nbsp;பவு) உள்ளது. இவ்வாறான இசுலைகளில் சறுக்கும் மூன்று விளையாட்டுக்களான பாப் இசுலெட், எலும்புக்கூடு பனிச்சறுக்கு மற்றும் லூஜில் இதுவே மிகவும் விரைவானதும் அபாயகரமானதும் ஆகும். இதில் போட்டியாளர்கள் 140&nbsp;மணிக்கு கி.மீ. (87&nbsp;மை/மணி) பயணிக்க இயலும். 2010 குளிர்கால ஒலிம்பிக் விளையாட்டுக்களுக்கு முன்னதாக கனடாவில் நடந்த போட்டியொன்றில் ஆத்திரியாவைச் சேர்ந்த மானுவல் ப்ஃபிஸ்டர் மிக விரைவான சாதனையாக 154&nbsp;மணிக்கு கி.மீ. (95.69&nbsp;மை/மணி) எட்டியுள்ளார்.வான்கூவரில் நடந்த 2010 குளிர்கால ஒலிம்பிக் விளையாட்டுப் போட்டிகள் போது தடகளம் மிகவும் விரைவான ஒன்றாக கூறப்பட்ட முறையீடுகளிடையே சியார்சியாவின் போட்டியாளர் பயிற்சியின்போது உயிரிழந்தார்.  

லூஜ் என்ற சொல் முதன்முதலில் 1905இல் பயன்படுத்தப்பட்டுள்ளது; இதன் மூலம் சுவிட்சர்லாந்தின் பிரான்சிய வழக்கிலிருந்து *சிறு பனிச்சறுக்கு ஊர்தி* எனப் பொருள்படும் கால்லிய வேரிலிருந்து வந்துள்ளதாக அறியப்படுகிறது.  

## மேற்சான்றுகள்
# இதயியச் சோடியச்சிறுநீர்மைப் புரதக்கூறு


வடிவம்| 250 px]]  
திறன்மிகு நாள விரிப்பியான (Vasodilator) **இதயியச் சோடியச்சிறுநீர்மைப் புரதக்கூறு** [Atrial natriuretic peptide; (ANP), atrial natriuretic factor; (ANF), atrial natriuretic hormone; (ANH), Cardionatrine, Cardiodilatine; (CDD), atriopeptin], இதயத்தசைச் செல்களால் சுரக்கப்படும் புரதக்கூற்று இயக்குநீராகும். இப்புரதக்கூறானது உடலின் நீர், சோடியம், பொட்டாசியம், கொழுப்புத் திசுக்களில் உள்ள கொழுப்பு ஆகியவற்றின் சமநிலையைக் கட்டுபடுத்துவதில் ஈடுபட்டுள்ளது; இரத்தத்தின் கன அளவு அதிகரிக்கும்போது இதய மேலறையிலுள்ள தசைச் செல்களால் வெளியிடப்படுகிறது; இரத்தச் சுற்றோட்டத்தில் நீர், சோடியம், கொழுப்பு அளவுகளைக் குறைப்பதன் மூலம் இரத்த அழுத்தத்தைக் குறைக்கிறது.
# இதயப் புற்றுநோய்


**இதயப் புற்றுநோய்** (*heart cancer*) என்பது இதயத் தசை உயிரணுக்களில் தோன்றும் ஓர் அரிதான புற்றுநோய் ஆகும். இது முதன்மை இதயக் கட்டி, மற்றும் இரண்டாந்தர இதயக் கட்டி என இரு வகைப்படும். மென்திசுக்களில் தோன்றும் முதன்மைக் கட்டி பொதுவாக ஊறுவிளைவிக்காத சாதாரணக் கட்டியாகவே உள்ளது. இரண்டாந்தர புற்றுநோய் அதிகம் காணப்படுகிறது.  

முதல்நிலைப் புற்று, இதயத்தில் வெகு அரிதாகவே தோன்றுகிறது. 0.1% அளவே காணப்படுகிறது. மேயோ மருத்துவமனையில் சராசரியாக ஆண்டுக்கு ஒரு நோயாளியே பதிவு செய்யப்படுகிறார்.  

நிறமி உயிரணுப்புற்றும் பிற மென்திசுப் புற்றும் இதயத்திற்குப் பரவுகிறது. இதன் காரணமாக,  
- இதயத்திற்குப் பாயும் இரத்தம் தடைபடலாம்.
- இதயத் தசை விறைப்புடன் காணப்படும்.
- இதய ஒருவழித் திறப்பு- வால்வுகள்- பாதிக்கப்படலாம்.
- இரத்த ஓட்டம் சீரற்றுப் போகலாம்.
- நோய்முற்றிய நிலையில் மாற்று வால்வு பொருத்த வேண்டியது நிலை வரலாம்.

இந்நிலையில் நலம்பெறுவது கடினம். கார்சினாய்ட் (carcinoid) மிகவும் மெதுவாக வளரும் கட்டிகளாகும். இவைகள் அதிக இயக்கு நீரைச் சுரக்கும். இதன் காரணமாக வால்வு பழுதடையும் வாய்ப்பு அதிகம்.  

மருத்துவமே இதயத்தினைப் பாதிக்கக் கூடும். வேதிமருத்துவமும் இதில் அடங்கும். கதிர் மருத்துவம் பின்நாளில் சிக்கல்களைத் தோற்றுவிக்கலாம். இயக்குநீர் மருத்துவமும் விதிவிலக்கல்ல. இதயத்திற்குப் புற்றை எதிர்க்கும் பண்பு உள்ளது. இதன் காரணமாகவே இந்நோய் அரிதாக உள்ளது. சிறுநீர் சுரப்பி நுரைஈரல் புற்றுகளிலிருந்து இதய துணைப்புற்றுத் தோன்றுகிறது. கதிர் மருத்துவமும் தொடர்ந்து அறுவை மருத்துவமும் மேற்கொள்ளப்படுகின்றன.
# வழுக்கை ஆறு


**வழுக்கை ஆறு** என்பது இலங்கையின் வடபகுதியிலுள்ள வடமாகாணத்தில் அமைந்துள்ள ஒரு வாய்க்கால் ஆகும். சில வேளைகளில் வழுக்கை ஆறு எனவும் வழங்குவர். இது ஒரு பருவகால ஆறு. இது யாழ்ப்பாணத்தில் உள்ள ஒரே ஓர் ஆறாகும். இந்த ஆறு தெல்லிப்பளையில் உருவாகிறது. இது தெல்லிப்பளையிலிருந்து தென் மேற்காக கந்தரோடை, சண்டிலிப்பாய், வட்டுக்கோட்டை ஆகிய இடங்களைக் கடந்து கடலில் கலக்கிறது. இது அராலிக்கு அருகில் யாழ்ப்பாணக் கடல் நீரேரியில் கலக்கிறது.
# பரங்கி ஆறு



**பறங்கி ஆறு** என்பது இலங்கையின் வடபகுதியிலுள்ள வடமாகாணத்தில் ஓடும் ஓர் ஆறாகும். இது வவுனியா மாவட்டத்தின் மத்தியில் ஊற்றெடுக்கின்றது. இது வடக்கு அல்லது வடமேற்காக வவுனியா மாவட்டம், மன்னார் மாவட்டம் மற்றும் முல்லைத்தீவு மாவட்டத்தினூடாக பாய்ந்து பின் கடலில் கலக்கிறது. பறங்கி ஆறு பாக்கு நீரிணையில் கலக்கின்றது.
# டிமோனும் பும்பாவும்



டிமோன் அண்டு பும்பா என்பது கார்ட்டூன் திரைத் தொடர் ஆகும். இது வால்ட் டிஸ்னி நிறுவனத்தால் உருவாக்கப்பட்டது. டிமோன் என்னும் கீரியும், பும்பா என்னும் பன்றியும் இதன் நாயகர்கள். இவை காட்டில் சந்திக்கும் பிரச்சனைகள், சவால்களைப் பற்றிய கதைகள் இருக்கும். இது ஆங்கிலத்தில் உருவாக்கப்பட்டிருந்தாலும், தமிழ் உள்ளிட்ட பல மொழிகளில் டப்பிங் செய்யப்பட்டது. கவலைப்படாதே என்று பொருள்படும் ஹகுனா மடாடா என்ற வாசகம் இந்த தொடரில் இடம் பெற்றது. இது நகைச்சுவைத் தொடராகும்.  

## இணைப்புகள்
-
# தடமறியும் கழுத்துப் பட்டை

|]]  

|]]  
**தடமறியும் கழுத்துப் பட்டை** (*Tracking collars*) என்பது விலங்குகளின் இடப்பெயர்வை அறிய உதவும் மின்னணு சாதனம் ஆகும். இச்சாதனத்தின் உதவியால் விலங்குகளின் நடமாட்டத்தையும் அதன் இருப்பிடத்தையும் அறியலாம். ஆராய்ச்சி நோக்கங்களுக்காக தேசியப் பூங்காக்களிலுள்ள விலங்குகளின் கழுத்தில் இப்பட்டைகள் அணிவிக்கப்பட்டு அவற்றின் நடமாட்டம் கண்காணிக்கப்படுகிறது. சில இடங்களில் வீட்டு வளர்ப்புப் பிராணிகளுக்கும் இப்பட்டை அணிவிக்கப்படுகிறது. இதை *ரேடியோ காலர்* (*Radio collar*) என்றும் அழைப்பர்.  

இதை அதிகமாக மிருகங்களை வேட்டையாடுபவர்களும் பயன்படுத்துகின்றனர். இவ்வாறான பல்வேறு விதமான தடமறியும் கழுத்துப் பட்டைகள் நகரங்களில் நாய்களுக்கும், பூனைகளுக்கும் அதிகம் பயன்படுத்தப்படுகிறது.
# கலைராணி (நடிகை)



**கலைராணி** தென்னிந்தைய திரைப்பட நடிகையாவார். இவர் தமிழ் மற்றும் தெலுங்குத் திரைப்படங்களில் நடித்துள்ளார். மேலும் இவர் கூத்துப்பட்டறை நாடகங்களிலும் நடித்து வருகிறார்.  

திரைப்படங்களில் குணச்சித்திர வேடங்களில் நடித்துவருகிறார். பெரும்பாலும் நாயகனின் தாயாக நடித்துள்ளார்.  

## திரைப்படங்கள்
| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1987 | *காணி நிலம்* | தமிழ் |  |  |
| 1992 | *எருமை* | தமிழ் |  |  |
| 1996 | *கருவேலம்பூக்கள் (திரைப்படம்)* | தமிழ் |  |  |
| 1997 | *தேவதை* | கிராமத்துப் பெண் | தமிழ் |  |
| 1999 | *முதல்வன் (திரைப்படம்)* | புகழின் தாய் | தமிழ் |  |
| 2000 | *ஆசாத்* | ஆசாதின் தாய் | Telugu |  |
| 2000 | *என்னவளே* | லட்சுமி தாய் | தமிழ் |  |
| 2000 | *அலைபாயுதே* | தமிழ் |  |  |
| 2001 | *தில்* | கனகவேல் தாய் | தமிழ் |  |
| 2001 | *குட்டி (திரைப்படம்)* | கனகவேல் தாய் | தமிழ் |  |
| 2001 | *டும் டும் டும்* | ஆதியின் தாய் | தமிழ் |  |
| 2002 | *பாலா* | பாலாவின் தாய் | தமிழ் |  |
| 2002 | *யூத்* | அருணாவின் தாய் | தமிழ் |  |
| 2003 | *புதிய கீதை* | சிறீதரின் தாய் | தமிழ் |  |
| 2003 | *பாய்ஸ்* | குமாரின் தாய் | தமிழ் |  |
| 2004 | *பேரழகன் (திரைப்படம்)* | தமிழ் |  |  |
| 2004 | *போஸ்* | போஸ் தாயார் | தமிழ் |  |
| 2004 | *ஷாக்* | Maid | தமிழ் |  |
| 2005 | *அது ஒரு கனாக்காலம்* | சத்யா | தமிழ் |  |
| 2005 | *குண்டக்க மண்டக்க* | தமிழ் |  |  |
| 2005 | *அபூர்வம்* | பிரியங்காவின் தாய் | தெலுங்கு |  |
| 2005 | *கோடம்பாக்கம்* | தமிழ் | சிறந்த குணச்சித்திர நடிகைக்கான தமிழ்நாடு விருது |  |
| 2006 | *நெஞ்சிருக்கும் வரை* | கணேஷின் தாய் | தமிழ் |  |
| 2007 | *மச்சக்கரான்* | வெங்கியின் அத்தை | தமிழ் |  |
| 2007 | *மருதமலை* | மருதமலையின் தாய் | தமிழ் |  |
| 2009 | *ஆனந்த தாண்டவம்* | தமிழ் |  |  |
| 2009 | *வேட்டைக்காரன்* | தமிழ் |  |  |
| 2010 | *விருதகிரி (திரைப்படம்)* | தமிழ் |  |  |
| 2010 | *ஆனந்தபுரத்து வீடு* | மயிலம்மா | தமிழ் |  |
| 2011 | *மம்பட்டியான்* | கிராமத்து மருத்துவர் | தமிழ் |  |
| 2012 | *அம்புலி* | சீமாட்டி | தமிழ் |  |
| 2012 | *முதல் இடம்* | மாதேஷ் தாய் | தமிழ் |  |
| 2012 | *மாசி* | மாசிலாமணி தாய் | தமிழ் |  |
| 2013 | *கடல்* | மதர் | தமிழ் |  |
| 2014 | *வீரம் (திரைப்படம்)* | தமிழ் |  |  |
# காண்டெலேரியா பசிலிக்கா


பாதுகாவலர்]]  

**காண்டெலேரியா அன்னையின் அரசத் திருத்தலப் பேராலயம்** (; ) மிக முக்கிய கத்தோலிக்க திருச்சபையின் பேராலயம் ஆகும். கேனரி தீவுகளில் (ஸ்பெயின்) மரியாவின் பெயரில் கட்டப்பட்ட முதல் ஆலயம் இதுவாகும். இது காண்டெலேரியா நகரின் டெனெரீஃப் தீவில் அமைந்துள்ளது. காண்டெலேரியா அன்னை, கேனரி தீவுகளின் பாதுகாவலர் ஆவார். இவ்வாலயத்தினை கேனரி தீவுகளின் அரசு கலாச்சார முக்கியத்துவமிக்க இடமாக பகுக்கின்றது.  

மரபுப்படி,1390இல் கன்னி மரியாவின் சிலை இரண்டு பழங்குடி இன இடையர்களால் தங்களின் கிடாயைய் மேய்சலுக்கு இட்டுசெல்லும் போது கன்டுபிடிக்கப்பட்டது.  

24 ஜனவரி 2011இல் திருத்தந்தை பதினாறாம் பெனடிக்ட் இவ்வாலயத்தினை இளம்பேராலயமாக உயர்த்தினார். இவ்வாலயத்தின் விழா நாள் 2 பெப்ரவரி ஆகும்.
# போஸ் (திரைப்படம்)



***போஸ்*** (*Bose*) 2004ல் வெளிவந்த தமிழத்திரைப்படமாகும். இதனை செந்தில்குமார் எழுதி இயக்கியிருந்தார். ஸ்ரீகாந்த், சினேகா, கலாபவன் மணி, நாகேஷ் போன்றோர் முக்கிய கதாப்பாத்திரத்தில் நடித்திருந்தனர்.  

## நடிகர்கள்
- ஸ்ரீகாந்த்
- சினேகா
- கலாபவன் மணி
- நாகேஷ்
- தலைவாசல் விஜய்
- மாணிக்க விநாயகம்
- சித்ரா லட்சுமணன்
- மனோபாலா
- எம். எசு. பாசுகர்
- சண்முகராஜா
- கலைராணி
- சிறீலதா
- பிருந்தா தாஸ்

## ஆதாரம்
# பல்லவராயன்கட்டு ஆறு



**பல்லவராயன்கட்டு ஆறு** என்பது இலங்கையின் வடக்கே உள்ள வடமாகாணத்தில் பாயும் ஓர் ஆறு ஆகும். இந்த ஆறு முல்லைத்தீவு மாவட்டத்தில் ஊற்றெடுக்கின்றது. அங்கிருந்து வடமேற்காக முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. இது கடலுடன் கலக்குமிடம் பாக்கு நீரிணை ஆகும்.
# ஐக்கிய அமெரிக்க சட்டமன்றக் கட்டிடம்



**அமெரிக்க ஐக்கிய நாடுகளின் சட்டமன்றக் கட்டிடம்** (*United States Capitol*) என்பது அமெரிக்க ஐக்கிய நாடுகளின் சட்டமியற்றும் ஐக்கிய அமெரிக்க சட்டமன்றத்தின் அமைவிடமும் அ.ஐ.நா. கூட்டரசு சட்டமன்றக் கிளையின் தலைமையிடமும் ஆகும். வாசிங்டன், டி. சி.யில் அமைந்துள்ள இது தேசிய பல்கடை அங்காடி கிழக்கு முனையில் சட்டமன்றக் கட்டிடக் குன்றின் மேல் அமைந்துள்ளது.
# விஷ்ரந்தவாடி


விஷ்ரந்தவாடி என்பது இந்திய மாநிலமாகிய மகாராஷ்டிராவின் புனே நகரில் உள்ள பகுதி.  
விஷ்ரந்த் என்ற மராத்திய சொல்லுக்கு ஓய்வு என்று பொருள். வாடி என்ற சொல்லுக்கு சிற்றூர் என்று பொருள். அருகில் உள்ள புனிதத் தலங்களுக்கு செல்வோர், இங்கு தங்கி ஓய்வெடுப்பதால் இந்த ஊருக்கு இப்பெயர் வந்ததாகக் கூறுவர். இங்கிருந்து புனேவின் மற்ற பகுதிகளுக்கு பேருந்தின் மூலம் செல்லலாம்.  

## மக்கள்
முன்னர், மராத்திய மக்களே அதிகளவில் வசித்தனர். தற்காலத்தில், தமிழ், மலையாளம், தெலுங்கு மொழி பேசுவோரும் குடியேறியுள்ளனர். (ஐ.டி) தகவல் தொழில்நுட்பத் துறையில் பணி புரிவோருக்கு ஏற்ற இடமாக உள்ளது. இங்கு இந்திய அரசின் வான்படை அமைப்புகள் சில உள்ளன. புனே நகர காவலர்களுக்கான குடியிருப்புகளும் இங்குள்ளன.
# ஒப்புமை அதிகரிக்கும் காரணி


**ஒப்புமை அதிகரிக்கும் காரணி** (contrast improvement factor- C..I. F. ) என்பது கிரிட் பயன்படுத்துவதால் கதிர் படத்தில் எந்த அளவு ஒப்புமை (Contrast ) அதிகரிக்கிறது என்பதனை விளக்குகிறது.கிரிட் சிதறிய கதிர்களை சிறப்பாக அகற்றுகிறது எனத் தெரியும். நல்ல கிரிட் 80 % முதல் 90 %வரை சிதறிய கதிர்களை அகற்றுகின்றது. இதனை எளிதில் சோதனை மூலம் தெரிந்து கொள்ளலாம். சிதறிய கதிர்களை அகற்றுவதால் நல்ல ஒப்புமை ஏற்படுவதும் காணப்பட்டுள்ளன. இவ்வாறு அதிகரித்த ஒப்பமை,**ஒப்புமை அதிகரிப்புக் காரணி**எனக் குறிக்கப்படுகிறது.  

ஒ.அ.கா.( K) = கிரிட்டுடன் கதிர்ப்படத்தில் ஒப்புமை / கிரிட் இல்லாமல் கதிர்படத்தில் ஒப்புமை,  

என்று சுருக்கமாகக் குறிக்கலாம். நல்ல கிரிட்டிற்கு ஒ.அ. கா. கூடுதலாக இருத்தல் வேண்டும். ஒ.அ . கா பொதுவாக 1.5 முதல் 3.5 வரையிலும் உள்ளது.
# கலாபவன் மணி



**கலாபவன் மணி** (1 சனவரி 1971 &ndash; 6 மார்ச் 2016) தென்னிந்தியத் திரைப்பட நடிகனும் பாடகரும் ஆவார். இவர் மலையாளத் திரைப்படங்களில் நடிக்கத் தொடங்கினாலும், தமிழ் மற்றும் தெலுங்குத் திரைப்படங்களிலும் நடித்துள்ளார். மலையாளத் திரைப்படங்களில் நாயகனாகவும், தமிழ் மற்றும் தெலுங்குத் திரைப்படங்களில் குணச்சித்திர மற்றும் எதிர்நாயகனாகவும் நடித்துள்ளார். தேசிய விருதையும், கேரள மாநில சிறந்த நடிகருக்கான விருதினையும் வென்றவர்.  

இவர் நாட்டுப்புற பாடல்களையும் பாடியுள்ளார். திருச்சூர் மாவட்டத்தின் சாலக்குடியில் பிறந்தவர். மலையாளத் திரைப்படத்துறைக்கு வருவதற்கு முன்பு மூவிருளி ஓட்டுநராகவும் பணியாற்றியுள்ளார். *வசந்தியும் லட்சுமியும் பின்னே ஞானும்* என்ற திரைப்படத்தில் நடித்ததிற்காக 2000ஆம் ஆண்டில் கேரள அரசின் திரைப்பட விருதை பெற்றுள்ளார்.  

## நடித்த திரைப்படங்கள்
### தமிழ்த் திரைப்படங்கள்
| ஆண்டு | திரைப்படம் | ஏற்ற வேடம் | குறிப்புகள் |
| --- | --- | --- | --- |
| 1998 | மறுமலர்ச்சி | வேலு |  |
| 2001 | வாஞ்சிநாதன் |  |  |
| 2002 | ஜெமினி | தேஜா |  |
| 2003 | தென்னவன் |  |  |
| நாம் |  |  |  |
| ஜே ஜே |  |  |  |
| பந்தா பரமசிவம் | சிவம் |  |  |
| தத்தித் தாவுது மனசு |  |  |  |
| புதிய கீதை | ரெட்டியார் |  |  |
| காதல் கிசுகிசு |  |  |  |
| 2004 | ஏய் |  |  |
| குத்து | கதாநாயகியின் தந்தை |  |  |
| போஸ் |  |  |  |
| சிங்கார சென்னை |  |  |  |
| செம ரகளை |  |  |  |
| 2005 | அந்நியன் | வீட்டின் உரிமையாளர் | சிறப்புத் தோற்றம் |
| செவ்வேல் |  |  |  |
| ஆறு | காவல்துறை அதிகாரி |  |  |
| ஜித்தன் |  |  |  |
| மழை | கதாநாயகியின் தந்தை |  |  |
| 2006 | பாசக்கிளிகள் | ஆளக்காலன் |  |
| உனக்கும் எனக்கும் | மார்க் மாயாண்டி |  |  |
| 2007 | வேல் | சக்கரப்பாண்டி |  |
| 2009 | மோதி விளையாடு | ராசன் வாசுதேவ் |  |
| 2010 | எந்திரன் | பச்சமுத்து | சிறப்புத் தோற்றம் |
| 2012 | யாருக்குத் தெரியும் |  |  |
| 2014 | சங்கராபுரம் |  |  |
| கங்காரு |  |  |  |
| 2015 | லவ் குரு |  |  |
| கலை வேந்தன் |  |  |  |
| பாபநாசம் | காவலர் பெருமாள் | } |  |

## இறப்பு
ஈரல் மற்றும் சிறுநீரக கோளாறு காரணமாக 2 நாட்களாக கொச்சியில் உள்ள அம்ருதா என்ற தனியார் மருத்துவமனையில் சிகிட்சை பெற்ற வந்த கலாபவன் மணி மார்ச்சு 6 அன்று இறந்துவிட்டதாக அவரது குடும்பத்தினர் தெரிவித்தார்கள்.
# ஜிகர்தண்டா (திரைப்படம்)



**ஜிகர்தண்டா** (*ஆங்கிலம்:* Jigarthanda) 2014ம் ஆண்டில் வெளியான ஒரு இந்தியத் தமிழ் திரைப்படமாகும். தயாரிப்பாளர் கதிரேசனின் தயாரிப்பில் சித்தார்த், லட்சுமி மேனன் ஆகியோர் நடித்த, இப்படத்தை எழுதி இயக்கியுள்ளார் இயக்குநர் கார்த்திக் சுப்புராஜ். தமிழ்நாட்டிலுள்ள மதுரையை கதைக்களமாகக் கொண்டு எடுக்கப்பட்ட இப்படத்திற்கான படப்படிப்பு, 2013ம் ஆண்டு சூன் மாதம் 12 ஆம் நாள் மதுரையில் தொடங்கியது. இப்படத்தின் முன்னோட்டம் 2014ம் ஆண்டு பிப்ரவரி 9 ஆம் நாள் வெளியிடப்பட்டது. 2014ம் ஆண்டு ஆகத்து மாதம் 1ம் நாள் திரைக்கு வந்தது.  
## கதைச்சுருக்கம்
மதுரையில் வாழும் ரவுடியான ‘அசால்ட்’ சேது என்வரின் வாழ்க்கையை அவருக்குத் தெரியாமலே அறிந்துகொண்டு, அந்தக் கதையை படமாக்க வேண்டும் என்ற எண்ணத்தில் அதற்கான முயற்சிகளில் ஈடுபடுகிறார் இயக்குநர் கார்த்திக் சுப்ரமணி. ஒரு கட்டத்தில் இயக்குநரிடம் தனது கதையை தானே முன்வந்து கூறும் சேது, அந்தப் படத்தில் தானே நடிப்பதாக நிபந்தனை விதிக்கிறார். இதை மறுக்கமுடியாமல் இயக்குநர் வேறு வழியின்றி படத்தை எடுத்து முடிக்கிறார். படம் வெளியாகி வெற்றிபெறுகிறது. ஆனால் படத்தில் சேதுவை ஒரு ரவுடியாக சித்திரிக்காமல், அவரை ஒரு அட்டக்கத்தியாக காட்டி நகைச்சுவை பாத்திரமாக்கி விடுகிறார். இதனால் ஆத்திரமடைந்த கார்த்தியை கொல்லத் துடிக்கிறார். ஆனால் பின்னர் ஏற்படும் மன மாற்றத்தால் அவர் தன் ரவுடி தொழிலைக் கைவிட்டு கதாநாயகன் ஆகிறார்.  
அதே சமயம் அதை இயக்கிய இயக்குநரான கார்த்திக்கோ முன்னணிக் கதாநாயகனின் படத் தேதியை கத்திமுனையில் வாங்கி படத்தை எடுக்கும் ரவுடியாக மாறிவிடுகிறார்.  

## நடிப்பு
- சித்தார்த்
- லட்சுமி மேனன்
- நாசர்
- பாபி சிம்ஹா
- கருணா
- குரு சோமசுந்தரம்
- ஆடுகளம் நரேன்
- வினோதினி
# அரசு பழங்குடியினர் உண்டி உறைவிடப் பள்ளிகள்

**அரசு பழங்குடியினர் உண்டு உறைவிடப் பள்ளிகள்** தமிழக ஆதிதிராவிடர் மற்றும் பழங்குடியினர் நலத்துறையின் கீழ் செயல்படும் பள்ளிகள் ஆகும். இவை பழங்குடியின மக்களின் சமூக, பொருளாதார மற்றும் கல்வி வளர்ச்சியை, பொதுப் பிரிவினர் அளவிற்கு இணையாகக் கொண்டு வர அரசால் எடுக்கப்பட்ட முயற்சியாகும். இந்தப் பள்ளியில் மாணவர்கள் கட்டாயம் அங்கேயே தங்கி படிக்க வேண்டும்.  

1. அரசு பழங்குடியினர் உண்டு உறைவிடப் பள்ளி, பாபநாசம், திருநெல்வேலி - இதில் 10ஆம் வகுப்பு வரை மட்டுமே படிக்க முடியும். திருநெல்வேலி மாவட்டம் பாபநாசம் மேலணையில் இந்தப் பள்ளி அமைந்துள்ளது.
1. அரசு பழங்குடியினர் உண்டு உறைவிடப் பள்ளி, நந்தனம் சேமியர்ஸ் சாலை, சென்னை - 1930 ஆம் ஆண்டில் இருந்து செயல்பட்டு வந்துள்ளது இந்த பள்ளி.
1. தமிழக அரசின் ஏகலைவா உண்டு உறைவிட மேல்நிலைப்பள்ளி, ஏத்தாப்பூர் அபிநவம் கிராமம், சேலம் - இந்தப் பள்ளி சேலம் மாவட்டம் வாழப்பாடி அருகில் உள்ள ஏத்தாப்பூர் கிராமத்தில் உள்ளது.
# பி. கே. எஸ். அய்யங்கார்


**பே. கி. சு. அய்யங்கார்** அல்லது பில்லூர் கிருஷ்ணமாச்சாரி சுந்திரராஜ அய்யங்கார் (*B. K. S. Iyengar*)(திசம்பர் 14, 1918 - ஆகத்து 20, 2014) ஐயங்கார் யோகா நிறுவனர் மற்றும் உலகின் முன்னணி யோகா ஆசிரியர்களுள் ஒருவராகக் கருதப்படுபவர். இவர் பதஞ்சலி யோக சூத்திரங்கள், யோகா பயிற்சி, யோகாத்தின் ஒளி, பிராணயாமம் உட்பட பல புத்தகங்களை எழுதியுள்ளார்.  

## இளமைக் காலம்
பே. கி. சு. அய்யங்கார், பில்லூர், கர்நாடகாவில் ஒரு ஏழை பிராமணக் குடும்பத்தில் பிறந்தவர்.. அவரது தந்தை பெயர் ஸ்ரீ கிருஷ்ணமாச்சார், அவர் ஓர் ஆசிரியர், தாயார் சேசம்மா. இவர்களுக்குப் பிறந்த 13 குழந்தைகளில் 11வது குழந்தை அய்யங்கார். இவருக்கு ஐந்து வயதிருக்கும் பொழுது அவரது குடும்பம் பெங்களூருக்குக் குடிபெயர்ந்தது.  

## யோகக் கல்வி
1934ல் பே. கி. சு. அய்யங்காரின் மைத்துனர் ஸ்ரீ திருமலை கிருஷ்ணமாச்சார்யா அய்யங்காரின் யோகப் பயிற்சியின் மூலம் உடல்நிலையில் முன்னேற்றம் காண்பதற்காக மைசூர் அழைத்துச் சென்றார். அங்கே அவர் பயின்ற ஆசன பயிற்சிகள் அவருக்கு உடல்நிலையில் முன்னேற்றம் தந்தது.  

கிருஷ்ணமாச்சார்யா பே. கி. சு. அய்யங்கார் மற்றும் பிற மாணவர்களைக் கொண்டு மைசூர் மகாராஜாவின் அரண்மனையில் யோகாவினை நிகழ்த்திக் காட்டினார். இது பே. கி. சு. அய்யங்கார் வாழ்க்கையில் ஒரு நேர்மறையான தாக்கத்தை ஏற்படுத்தியது.
# கின்சி அளவுகோல்


தன்பால் ஈர்ப்பாளர்கள் , எதிர்பால் ஈர்ப்பாளர்களுக்கு இடையே சில பாலியல் நாட்டங்கள் உள்ளன என்பதை விளக்குவது **கின்சி அளவுகோல்** (*Kinsey Scale*). அதாவது தன்பால் ஈர்ப்பாளர்களுக்கும் எதிர்பால் ஈர்ப்பாளர்களும் இடையே ஐந்து வகையான பாலியல் நாட்டங்கள் இருப்பதாக கூறும் இவ் அளவுகோல் , பாலுறவு முறைகளை 0 – 6 வரை பிரிக்கின்றது.கருப்பு அல்லது வெள்ளை என்பது போல் தன்பால் ஈர்ப்பு உடையவர்கள் அல்லது எதிர்பால் ஈர்ப்பு உடையவர்கள் என்று மேலோட்டமாக பிரிக்கமுடியாது . கருப்புக்கும் வெள்ளைக்கும் இடையே பல வண்ணங்கள் இருப்பது போல் தன்பால் ஈர்ப்பாளர்கள் எதிர்பால் ஈர்ப்பாளர்களுக்கு இடையே சிலர் இருக்கிறார்கள் என்பதையே இது சுட்டிக் காட்டுகிறது.  

## அளவுகோல் முறை
| வரையளவு | விவரிப்பு |  |
| --- | --- | --- |
| 0 | தன்பால் ஈர்ப்பற்ற எதிர்பால் ஈர்ப்புடையவர்கள் |  |
| 1 | பெரும்பாலும் எதிர்பால் ஈர்ப்புடையவர்கள் அரிதாக தன்பால் ஈர்ப்புடையவர்கள் |  |
| 2 | பெரும்பாலும் எதிர்பால் ஈர்ப்புடையவர்கள் ஓரளவு தன்பால் ஈர்ப்பு உடையவர்கள் |  |
| 3 | தன்பால் மேலும் எதிர்பால் மேலும் சம அளவில் ஈர்ப்புடையவர்கள் |  |
| 4 | பெரும்பாலும் தன்பால் ஈர்ப்புடையவர்கள் அரிதாக எதிர்பால் ஈர்ப்புடையவர்கள் |  |
| 5 | பெரும்பாலும் தன்பால் ஈர்ப்புடையவர்கள் ஓரளவு எதிர்பால் ஈர்ப்பு உடையவர்கள் |  |
| 6 | எதிர்பால் ஈர்ப்பற்ற தன்பால் ஈர்ப்பு உடையவர்கள். |  |
| X | சமூக-பாலியல் தொடர்புகள் அல்லது எதிர்வினைகள் இல்லை | } |
# நாடி சுத்தி



**நாடி சுத்தி** என்பது ஓரு வகை பிராணாயாமம் எனப்படுகிறது. பிராணயாமங்களின் அடிப்படை நாடி சுத்தி என்றழைக்கப்படும் சுவாச சுத்தியாகும்.  

## செய்முறை
இடதுபுற நாசித்துவாரத்தில் காற்றை உள்ளிலுத்து பின்பு காற்றை அடக்காமல் வலப்புற நாசியின் வழியே காற்றை வெளியேற்ற வேண்டும். அதன்பின்பு வலப்புற நாசியினால் காற்றை உள்ளிழுத்து காற்றை அடக்காமல் இடப்புற நாசி வழியே காற்றை வெளியிட வேண்டும். இவ்வாறாக மாறிமாறி செய்வதால் சுவாசம் சுத்தமடையும்.சுவாசத்தை உராய்வு இல்லாமல் மென்மையாக அதே சமயம் ஆழமாக இழுத்து விட வேண்டும். இழுக்கும் நேரத்தை விட விடும் நேரம் இருபங்காக இருக்க வேண்டும்.
# தொல்காப்பியம் அன்றும் இன்றும்

தமிழ் மொழியில் இன்றுள்ள மிகப் பழமையான, முழுமையான நூல் தொல்காப்பியம். பேச்சு, ஒலி வடிவங்களில் தொல்காப்பியம் கூறும் செய்திகள் அன்றும் இன்றும் ஒன்றாகவே உள்ளன. எனினும் சிற்சில மாறுதல்கள் காலச் சூழலில் தோன்றியுள்ளன, அவற்றைக் குறிப்பிடுவதே **தொல்காப்பியம் அன்றும் இன்றும்** என்னும் இப்பகுதி.  

## எழுத்துரு
- குற்றியலுகரம் புள்ளி வைத்து எழுதப்படது. இன்று இந்த வழக்கம் இல்லை
- மகரக்குறுக்கம் புள்ளி வைத்து எழுதப்பட்டது. இன்று மகரக்குறுக்க மரபு இல்லை
- எ, ஒ ஆகிய குறில் எழுத்துக்கள் புள்ளி வைத்து எழுதப்பட்டன. இன்று இவற்றின் நெடில் எழுத்துகளில் மாற்றம் தோன்றியுள்ளன.
- ஆய்தம் [ஃ] இன்று எழுதப்படுவது போலவே தொல்காப்பியர் காலத்திலும் மூன்று புள்ளியிட்டு எழுதப்பட்டது.

## சொல்லுரு
## பொருளுரு
### இலக்கியப் பாங்கு
### மரபு
### அறிவியல் கண்ணோட்டம்
## அடிக்குறிப்பு
# ரித்தோ பிரதோ பானர்ஜி


**ரித்தோ பிரதோ பானர்ஜி** (பிறப்பு 15 நவம்பர் 1979) இந்திய மாணவர் சங்கத்தின் பொதுச் செயலாளர் ஆவார். இவர் மேற்கு‍ வங்காளத்தில் 2014 பிப்ரவரி மாதம் நடைபெற்ற மாநிலங்களவைத் தேர்தலிலும் வெற்றி பெற்றுள்ளார்.  

## வாழ்க்கை
ரித்தோ பிரதோ பானர்ஜி பள்ளி நாட்களிலேயே இந்திய மாணவர் சங்கத்தில் இணைத்துக் கொண்டார். தனது‍ இளங்கலை பட்டத்தையும், ஆங்கிலத்தில் முதுகலைப் பட்டத்தையும் கல்கத்தா பல்கலைக் கழகத்தில் பயின்றார்.
# காந்திய மக்கள் கட்சி

**காந்திய மக்கள் கட்சி** என்ற கட்சி பிப்ரவரி 10 2014ஆம் தேதி உருவானது. இதன் முதல் தலைவராக தமிழருவி மணியன் தேர்வு செய்யப்பட்டுள்ளார்.  

## உருவாக்கம்
காந்திய மக்கள் இயக்கத்தின் மாநில பொதுக்குழு கூட்டம் 2014 ஆம் ஆண்டு பிப்ரவரி 9ஆம் தேதி மதுரையில் ஆண்டாள்புரத்தில் உள்ள அக்ரிணி வளாகத்தில் நடைபெற்றது. அதில் கலந்து கொண்டவர்களின் ஆதரவின்படி அந்த காந்திய மக்கள் இயக்கம் அரசியல் கட்சியாக செயல்படுவதென முடிவெடுக்கப்பட்டது.  

## முக்கிய முடிவுகள்
1. "மதுவற்ற மாநிலம், ஊழலற்ற நிர்வாகம்' என்ற தத்துவத்தை அடிப்படையாக வைத்து, காந்திய மக்கள் கட்சி 2016ம் ஆண்டு சட்டசபை தேர்தலில் போட்டியிடும்

2. தமிழ் நாட்டிற்கு மாற்று அரசியல் தேவை. மாற்றாக வந்தவரெல்லாம் இவர்களை காட்டிலும் அவர்கள் மேல் என்று மக்கள் சொல்லுமழவிற்கு தகுதியற்றவராய் உள்ளனர். இந்நிலையை மாற்றி ஒரு மாற்று அரசியல் காண வேண்டும்.  

## இவற்றையும் காண்க
- தமிழருவி மணியன்

## கொள்கைகள்

- மக்கள் நலனில் முழுமையான அக்கரை காட்டும் தரமான அரசியல்.
# பொன்னூஞ்சல் (தொலைக்காட்சித் தொடர்)



**பொன்னூஞ்சல்** சன் தொலைக்காட்சியில் ஒளிபரப்பான நெடுந்தொடர். இதனை விஷன் டைம் நிறுவனம் தயாரித்துள்ளது. இந்தத் தொடர் திங்கள் முதல் வெள்ளி வரை பிற்பகல் 1 மணிக்கு சன் தொலைக்காட்சியில் ஒளிபரப்பாகி 940 அத்தியாயங்களுடன் நிறைவடைந்தது.  

இந்தத் தொடரில் அபிதா/சபிதா கதாநாயகியாக நடிக்க சில வருடங்களுக்கு பிறகு ’மெட்டி ஒலி’ தொடரில் நடித்த **வனஜா** இந்தத் தொடரில் முக்கியமான வேடத்தில் அபிதாவின் அக்காவாக நடிக்கின்றார். இவர்களுடன் சேர்ந்து விஷ்வா ராஜ்காந்த், கௌதமி, சந்தானபாரதி மற்றும் பல சின்னத்திரை நட்சத்திரங்கள் நடித்துள்ளார்கள்.  

## நடிகர்கள்
- அபிதா/சபிதா
- வனஜா
- விஷ்வா
- ராஜ்காந்த்
- கௌதமி
- சந்தானபாரதி
- சுரேஷ்
- செந்தில்நாதன்
- சுமங்கலி
- சுவேதா
- ஜெயலக்ஷ்மி
- சிந்து
- சியாம்

## இசை மற்றும் பாடல்
இந்த தொடருக்கு யுவா பாரதி பாடல் எழுதி இருக்கின்றார், பிரியா பாடல் பாடியுள்ளார் மற்றும் ஹரி இசை அமைத்துள்ளார்.  

## இவற்றை பார்க்க
- சன் தொலைக்காட்சி நாடகத் தொடர்கள் பட்டியல்
# விக்கிப்பீடியா:உங்களுக்குத் தெரியுமா/பெப்ரவரி 12, 2014


- **பூச்சிகளே** (படம்) அதிகளவான தனியன்களையும், இனங்களையும் கொண்ட விலங்குகள் ஆகும்.

- **கணக்கதிகாரம்** 15ஆம் நூற்றாண்டில் தோன்றிய தமிழ்க் கணித நூல் ஆகும்.

- **அனைத்துலக ஆண்கள் நாள்** என்பது 19 நவம்பர் அன்று கொண்டாடப்படும் வருடாந்த பன்னாட்டு நிகழ்வாகும்.

- கணிதத்தில் **லாபிதாலின் விதி** தேரப்பெறா வடிவங்களைக் கொண்டுள்ள சார்புகளின் எல்லை மதிப்புகளைக் காணப் பயன்படுகிறது.

- **கோதாபயன்** உருகுணை அரசை ஆண்ட தமிழர் அரசை அழித்து அதில் இருந்த பத்து சகோதர அரசர்களைக் கொன்று ஆட்சியைப் பிடித்த சிங்கள அரசன்.